ਪਾਕਿਸਤਾਨ ਤੋਂ ਚੀਨ ਵਿੱਚ ਦੇਹ-ਵਪਾਰ ਲਈ ਤਸਕਰੀ ਕੀਤੀਆਂ ਲਾੜੀਆਂ ਦੀਆਂ ਕਹਾਣੀਆਂ\nਇੱਕ ਪਾਦਰੀ ਦੇ ਵਿਚੋਲਾ ਬਣਨ ਮਗਰੋਂ ਸੋਫ਼ੀਆ (ਸੱਜੇ) ਦਾ ਇੱਕ ਚੀਨੀ ਮੁੰਡੇ ਨਾਲ ਵਿਆਹ ਹੋਇਆ।

ਕੁੜੀ 19 ਸਾਲਾਂ ਦੀ ਸੀ ਤੇ ਲਾੜਾ 21 ਸਾਲਾਂ ਦਾ। ਕੁੜੀ ਇੱਕ ਸਿਖਲਾਈ ਪ੍ਰਾਪਤ ਬਿਊਟੀਸ਼ਨ ਸੀ ਤੇ ਮੁੰਡਾ ਕੌਸਮੈਟਿਕ ਦਾ ਕਾਰੋਬਾਰ ਕਰਦਾ ਸੀ।

ਕੁੜੀ ਵਾਲਿਆਂ ਕੋਲ ਬਹੁਤੇ ਪੈਸੇ ਨਹੀਂ ਸਨ ਪਰ ਮੁੰਡੇ ਨੇ ਅੱਗੇ ਵੱਧ ਕੇ ਵਿਆਹ ਦਾ ਸਾਰਾ ਖ਼ਰਚਾ ਚੁੱਕਣ ਦੀ ਹਾਮੀ ਭਰ ਦਿੱਤੀ।

ਵਿਆਹ ਪਾਕਿਸਾਤਾਨੀ ਰਸਮਾਂ-ਰਿਵਾਜਾਂ ਨਾਲ ਹੋਇਆ। ਇਸ ਨਾਲ ਕੁੜੀ ਦੇ ਮਾਂ-ਬਾਪ ਨੂੰ ਬੜਾ ਹੌਂਸਲਾ ਹੋਇਆ ਕਿ ਹੋਣ ਵਾਲਾ ਚੀਨੀ ਜਮਾਈ ਸਥਾਨਕ ਰੀਤੀ-ਰਿਵਾਜ਼ਾਂ ਦੀ ਕਦਰ ਕਰਦਾ ਹੈ।

ਰਸਮੀ ਤੌਰ 'ਤੇ ਰਿਸ਼ਤੇ ਦੀ ਗੱਲ ਤੋਰੀ ਗਈ, ਕੁੜੀ ਦੇ ਮਹਿੰਦੀ ਲੱਗੀ ਅਤੇ ਫਿਰ ਬਰਾਤ ਆਈ ਅਤੇ ਕੁੜੀ ਨਵੀਂ ਜ਼ਿੰਦਗੀ ਦੀ ਸ਼ੁਰੂਆਤ ਲਈ ਲਾੜੇ ਨਾਲ ਵਿਦਾ ਹੋ ਗਈ।

ਇਹ ਵੀ ਪੜ੍ਹੋ:

ਇਹ ਸਭ ਚਾਰ ਦਿਨਾਂ ਦੀ ਚਾਂਦਨੀ ਹੀ ਸਾਬਤ ਹੋਇਆ ਤੇ ਇੱਕ ਮਹੀਨੇ ਦੇ ਅੰਦਰ ਹੀ ਸੋਫ਼ੀਆ (ਬਦਲਿਆ ਹੋਇਆ ਨਾਮ) ਨਾਮ ਦੀ ਇਸ ਕੁੜੀ ਬਾਰੇ ਪਤਾ ਚੱਲਿਆ ਕਿ ਮਾਪਿਆਂ ਦੇ ਘਰ ਵਾਪਸ ਆ ਗਈ ਹੈ। 

ਉਹ ਇੱਕ ਦਲਦਲ ਤੋਂ ਬਚਣ ਵਿੱਚ ਕਾਮਯਾਬ ਰਹੀ ਸੀ ਜਿਸ ਬਾਰੇ ਉਸ ਦਾ ਦਾਅਵਾ ਹੈ ਕਿ ਪਾਕਿਸਤਾਨੀ ਕੁੜੀਆਂ ਦੀ ਚੀਨ ਤਸਕਰੀ ਦਾ ਰੈਕਟ ਸੀ।

ਪਾਕਿਸਤਾਨ ਵਿੱਚ ਮਨੁੱਖੀ ਅਧਿਕਾਰਾਂ ਬਾਰੇ ਕਾਰਕੁਨ ਸਲੀਮ ਇਕਬਾਲ, ਅਜਿਹੇ ਵਿਆਹਾਂ ਉੱਪਰ ਲੰਬੇ ਸਮੇਂ ਤੋਂ ਨਜ਼ਰ ਰੱਖ ਰਹੇ ਹਨ। 

ਉਨ੍ਹਾਂ ਦਾ ਮੰਨਣਾ ਹੈ ਕਿ ਪਿਛਲੇ ਇੱਕ ਸਾਲ ਦੌਰਾਨ 700 ਪਾਕਿਸਤਾਨੀ ਕੁੜੀਆਂ, ਜਿਨ੍ਹਾਂ ਵਿੱਚੋਂ ਬਹੁਤੀਆਂ ਇਸਾਈ ਸਨ, ਦੇ ਚੀਨੀ ਲਾੜਿਆਂ ਨਾਲ ਵਿਆਹ ਹੋਏ। 

ਹਾਲਾਂ ਕਿ ਇਨਾਂ ਕੁੜੀਆਂ ਦੀ ਹੋਣੀ ਬਾਰੇ ਕੋਈ ਜਾਣਕਾਰੀ ਨਹੀਂ ਮਿਲਦੀ ਪਰ ਸਲੀਮ ਦਾ ਮੰਨਣਾ ਹੈ ਕਿ ਉਨ੍ਹਾਂ ਨੂੰ "ਜਿਣਸੀ ਗੁਲਾਮ" ਬਣਾਏ ਜਾਣ ਦਾ ਖ਼ਤਰਾ ਹੈ।

ਪਿਛਲੇ ਹਫ਼ਤਿਆਂ ਦੌਰਾਨ ਦੋ ਦਰਜਨ ਤੋਂ ਵਧੇਰੇ ਚੀਨੀਆਂ ਅਤੇ ਪਾਕਿਸਤਾਨੀ ਵਿਚੋਲਿਆਂ ਨੂੰ ਗ੍ਰਿਫ਼ਤਾਰ ਕੀਤਾ ਗਿਆ। 

ਗ੍ਰਿਫ਼ਤਾਰ ਕੀਤੇ ਲੋਕਾਂ ਵਿੱਚ ਇੱਕ ਕੈਥੋਲਿਕ ਪਾਦਰੀ ਵੀ ਸ਼ਾਮਲ ਸਨ। ਇਨ੍ਹਾਂ ਲੋਕਾਂ ਉੱਪਰ ਕਥਿਤ ਸ਼ਾਮ ਵਿਆਹ ਵਿੱਚ ਮੁਲੱਵਿਸ ਹੋਣ ਦਾ ਇਲਜ਼ਾਮ ਸੀ।

ਪਾਕਿਸਤਾਨੀ ਵਿੱਚ ਇਸਾਈਆਂ ਦੀ ਜਨ ਸੰਖਿਆ ਲਗਭਗ 25 ਲੱਖ ਹੈ ਜੋ ਕਿ ਦੇਸ਼ ਦੀ ਕੁੱਲ ਵਸੋਂ ਦੀ 2 ਫ਼ੀਸਦੀ ਤੋਂ ਵੀ ਘੱਟ ਹੈ।

ਪਾਕਿਸਤਾਨ ਦੀ ਕੇਂਦਰੀ ਜਾਂਚ ਏਜੰਸੀ ਨੇ ਬੀਬੀਸੀ ਨੂੰ ਦੱਸਿਆ ਕਿ "ਵਿਆਹ ਦੇ ਪਰਦੇ ਹੇਠ ਚੀਨੀ ਮੁਜਰਮਾਂ ਦੇ ਗੈਂਗ ਪਾਕਿਸਤਾਨੀ ਕੁੜੀਆਂ ਦੀ ਚੀਨ ਤਸਕਰੀ ਕਰ ਰਹੇ ਹਨ ਤੇ ਦੇਹ ਵਪਾਰ ਵਿੱਚ ਲਾ ਰਹੇ ਹਨ"।

ਏਜੰਸੀ ਨੇ ਦੱਸਿਆ ਕਿ ਅਜਿਹਾ ਹੀ ਇੱਕ ਗੈਂਗ ਆਪਣੇ ਆਪ ਨੂੰ ਪਾਵਰ ਪ੍ਰੋਜੈਕਟ ਉੱਪਰ ਕੰਮ ਕਰਨ ਵਾਲੇ ਇੰਜੀਨੀਅਰ ਦੱਸ ਕੇ ਵਿਆਹ ਰਾਹੀਂ 12,000 ਤੋਂ 25,000 ਡਾਲਰ ਵਿੱਚ ਕੁੜੀਆਂ ਦੀ ਚੀਨ ਤਸਕਰੀ ਕਰਦਾ ਸੀ।

ਗਰੀਬ ਪਰਿਵਾਰਾਂ ਤੋਂ ਆਉਣ ਵਾਲੀਆਂ ਇਹ ਕੁੜੀਆਂ ਤਸਕਰਾਂ ਦਾ ਸੌਖਾ ਨਿਸ਼ਾਨਾ ਬਣਦੀਆਂ ਹਨ। ਤਸਕਰ ਉਨ੍ਹਾਂ ਦੇ ਮਾਪਿਆਂ ਨੂੰ ਸੈਂਕੜੇ ਤੋਂ ਹਜ਼ਾਰਾਂ ਡਾਲਰ ਤੱਕ ਦਿੰਦੇ ਹਨ।

ਚੀਨ ਨੇ ਪਾਕਿਸਤਾਨੀ ਕੁੜੀਆਂ ਦੀ ਚੀਨ ਵਿੱਚ ਤਸਕਰੀ ਕੀਤੇ ਜਾਣ ਤੇ ਦੇਹ ਵਪਾਰ...\n\ntl;dr:
ਛੇ ਮਹੀਨੇ ਪਹਿਲਾਂ ਫੈਸਲਾਬਾਦ ਦੀ ਇੱਕ ਈਸਾਈ ਕੁੜੀ ਅਤੇ ਚੀਨੀ ਮੁੰਡੇ ਦੇ ਵਿਆਹ ਸਮੇਂ ਇਹ ਇੱਕ ਆਦਰਸ਼ ਜੋੜਾ ਸਮਝਿਆ ਜਾ ਰਿਹਾ ਸੀ।